|  |  |  |  |
| --- | --- | --- | --- |
| cali | |  |  |
| **ΤΙΤΛΟΣ: «Δραστήριοι μαθητές – ενεργοί πολίτες: λογοτεχνία και δικτύωση»  ΦΟΡΕΑΣ: «MMGroup», Τμήμα Αγγλικής Γλώσσας και Φιλολογίας, Α.Π.Θ.** | |  | **Θεματική:** ΕΝΔΙΑΦΕΡΟΜΑΙ ΚΑΙ ΕΝΕΡΓΩ: ΚΟΙΝΩΝΙΚΗ ΣΥΝΑΙΣΘΗΣΗ ΚΑΙ ΕΥΘΥΝΗ  **Υποενότητα:** Εθελοντισμός & διαμεσολάβηση  **Απευθύνεται σε:** μαθητές/τριες Α, Β, Γ Γυμνασίου |
|  | |  |  |
| **Επικοινωνία: Δρ. Δέσποινα Φελέκη (dfeleki@enl.auth.gr)****Ιστοσελίδα:** [**https://www.new.enl.auth.gr/multimodal/**](https://www.new.enl.auth.gr/multimodal/)**Περιγραφή του Υλικού:** Το εκπαιδευτικό υλικό που προτείνεται στοχεύει να αφυπνίσει τους νέους μαθητές της Δευτεροβάθμιας Εκπαίδευσης (Α’, Β’ και Γ’ Γυμνασίου) μέσω της σύζευξης της Αγγλόφωνης λογοτεχνίας, της κουλτούρας και των Νέων Τεχνολογιών και να αναπτύξει την κοινωνική τους μάθηση. Ιδιαίτερη έμφαση θα δοθεί στους τρόπους με τους οποίους μπορούν να παραμείνουν κοινωνικά ενήμερα, ενεργά και δραστήρια μέλη των μαθητικών κοινοτήτων τους μέσα από τη διαδικασία πολιτισμικής και κοινωνικής μάθησης.  Οι μαθητές θα μελετήσουν διαφορετικά αποσπάσματα γραφής από τον λογοτεχνικό πλούτο της Αγγλόφωνης λογοτεχνικής παραγωγής (ποιήματα, κόμικς κ.α.) όπως και άλλα δείγματα πολιτισμικής παραγωγής (φωτογραφικό υλικό, ιστορικά ντοκιμαντέρ κ.α. που προσφέρονται ελεύθερα στο διαδίκτυο από εγκεκριμένους φορείς πολιτισμού και εκπαίδευσης).  Εν συνεχεία, ορμώμενοι και εμπνευσμένοι από το προτεινόμενο εκπαιδευτικό και πολιτισμικό υλικό και μέσα από σύγχρονες διδακτικές μεθόδους (μέθοδο project, συνέντευξη, θεατρικά δρώμενα) και ψηφιακά εργαλεία που προωθούν τη συνεργατικότητα και το δημοκρατικό διάλογο θα κληθούν να αναπτύξουν την προσωπική τους φωνή και κοινωνική ευαισθητοποίηση. Επιλέγουν και συμμετέχουν εθελοντικά σε κοινωνικές δράσεις για την αντιμετώπιση των προβλημάτων που απασχολούν την εκπαιδευτική αλλά και την τοπική τους κοινότητα (με ηλεκτρονικά ψηφίσματα, γυρίσματα ντοκιμαντέρ για αφύπνιση της μαθητικής κοινότητας, δημιουργία ιστολογίου για θέματα κοινωνικού ενδιαφέροντος κ.α.). Με τη δύναμη των Νέων Τεχνολογιών και των ευκαιριών που προσφέρει η κοινωνική δικτύωση, η προσωπική φωνή μετατρέπεται σε οργανωμένη συλλογική δράση της μαθητικής κοινότητας του κάθε σχολείου. Συνεπώς, οι μαθητές συνειδητοποιούν και συνδυάζουν τη δύναμη και τον πλούτο της ιστορικής και πολιτιστικής παραγωγής και γνώσης με την αποτελεσματικότητα των ψηφιακών εργαλείων για την οργάνωση κοινωνικών μαθητικών δράσεων.  Συνολικά, το εκπαιδευτικό υλικό στοχεύει στην ανάπτυξη της κριτικής σκέψης και στην καλλιέργεια της ενσυναίσθησης μέσα από ευκαιρίες συμμετοχικής μάθησης.  Προτείνεται η δημιουργία μαθητικού ιστολογίου και η οργάνωση κοινωνικής εκδήλωσης (έκθεση ζωγραφικής, θεατρικής παράσταση, μουσική παράσταση κ.α.).  Προβλέπεται η ανατροφοδότηση του Φορέα σχετικά με τις κοινωνικές ευαισθησίες και δράσεις των μαθητικών συνόλων και την ανταπόκριση τους στο εκπαιδευτικό υλικό με τη συμπλήρωση δύο ερωτηματολογίων, ένα στην αρχή και ένα στο τέλος των εκπαιδευτικών δράσεων.  Προτείνεται επίσκεψη στη Βιβλιοθήκη του Τμήματος Αγγλικής Γλώσσας και Φιλολογίας του Α.Π.Θ. για συμμετοχή σε δράσεις φιλαναγνωσίας/ δημιουργικής γραφής και για λόγους κοινωνικής μάθησης (πάντα σε απόλυτη συμφωνία με τα υγειονομικά πρωτόκολλα). **Μορφή Υλικού** **Εκτυπώσιμο: PDF****Ψηφιακό:**  **Προτεινόμενες ψηφιακές διευθύνσεις:**   * American Studies Resource Portal (Τμήμα Αγγλικής Γλώσσας και Φιλολογίας Α.Π.Θ.)(asrp.gr) * Dorothea Lange (<https://www.moma.org/artists/3373?locale=en>) * Internet Archive (archive.org) * Jacob Riis (<https://mymodernmet.com/jacob-riis-how-the-other-half-lives/>) * Library of Congress (loc.gov) * www.loc.gov/collections/ * Life Magazine (life.com) * Moma.org * Pbs.org * Public Broadcasting Service (pbs.org) * Poetry Foundation ([https://www.poetryfoundation.org](https://www.poetryfoundation.org/))   **Προτεινόμενα ψηφιακά εργαλεία:**   * Padlet * Make Beliefs Comix * Toondoo * Wordle * Edublogs * Wordpress * Edmodo * Animoto * Vime  **Στόχοι:** Οι μαθητές που συμμετέχουν στις εκπαιδευτικές δράσεις:   * να αναγνωρίζουν και να προβληματίζονται για κοινωνικά/εκπαιδευτικά θέματα που τους απασχολούν, * να εκφράζουν άποψη για κοινωνικά θέματα που τους προβληματίζουν, * να σκέπτονται τρόπους παρέμβασης και αλλαγής της πραγματικότητάς τους, * να συμμετέχουν στην εκπαιδευτική διαδικασία ενεργά χρησιμοποιώντας προσωπικά βιώματα, * να συνεργάζονται μεταξύ τους και να παίρνουν αποφάσεις από κοινού, * να αναπτύξουν συνεργασίες με τους εκπαιδευτικούς της σχολικής μονάδας, * να αναπτύξουν κοινωνική ευαισθησία, ενσυναίσθηση, ανεκτικότητα, αντοχή, * να εκφράζουν άποψη για το ρόλο της τέχνης σε θέματα κοινωνικού ενδιαφέροντος, * να εκφράζουν άποψη για το ρόλο της λογοτεχνικής και δημιουργικής γραφής * να αναπτύξουν εθελοντική συμμετοχή στα σχολικά κοινά, * να προβληματίζονται για το ρόλο και τη χρήση των ΜΜΕ και των μέσων κοινωνικής δικτύωσης, * να χρησιμοποιούν το διαδίκτυο για ερευνητικές αναζητήσεις, * να αναπτύξουν ενεργητικό ρόλο στη σχολική κοινότητα και να οργανώσουν μαθητικές/κοινωνικές δράσεις  **Αξιολόγηση** Η αξιολόγηση των δράσεων ολοκληρώνεται με τη συμπλήρωση δύο ερωτηματολογίων (στα Ελληνικά είτε στα Αγγλικά) από τους μαθητές και από τους εκπαιδευτικούς, ένα διερευνητικό στην αρχή και ένα για ανατροφοδότηση στο τέλος των εκπαιδευτικών δράσεων.  Επίσης, συστήνεται η δημιουργία μαθητικού ιστολογίου, και ο συστηματικός εμπλουτισμός του ηλεκτρονικού φακέλου του μαθητή (eportfolios) με ψηφιακό υλικό, αναρτήσεις, δημοσιεύσεις, σχετικές με τις εκπαιδευτικές δράσεις. | | |

# **Περιλαμβάνει/ Υποστηρικτικό υλικό:**

Οι προτεινόμενες δράσεις συνοδεύονται από τον Οδηγό για τον Εκπαιδευτικό.

Στο **Α’ Μέρος** περιγράφονται οι στόχοι των εκπαιδευτικών δράσεων, οι δεξιότητες που θα καλλιεργηθούν (κοινωνικές δεξιότητες και δεξιότητες τεχνολογίας και επιστήμης),

η παιδαγωγική και κοινωνική διάσταση των εκπαιδευτικών δράσεων όπως και η χρονική διάρκειά τους.

Το **Β’ Μέρος** περιλαμβάνει τη θεωρητική και μεθοδολογική πλαισίωση των δράσεων.

Στο **Γ’ Μέρος** περιλαμβάνονται τα σενάρια των προτεινόμενων μαθημάτων.

Τέλος, στο **Ειδικό Παράρτημα** ο/η εκπαιδευτικός θα βρει όλο το προτεινόμενο εκπαιδευτικό υλικό,

λογοτεχνικά αποσπάσματα, ερωτηματολόγια, φωτογραφικό υλικό, ψηφιακές διευθύνσεις όπως και τα

φύλλα εργασίας.